कोरोना अपडेट: दिन भर में 8 राज्यों से 379 नये मामले, 6 लोगों की मौत
स्वास्थ्य मंत्रालय द्वारा जारी शाम 5 बजे के आकड़ों के मुताबिक आज दिन भर में यानी बीते 9 घंटो में देशभर में 379 नये मामले सामने आये है और 6 लोगो की मौत भी हुई। कोरोना संक्रमण के 26 मरीजों को स्वस्थ किया गया और 347 मामले सक्रिय मामलों में जुड़ गए हैं।
भारत में अब कोरोना से संक्रमित लोगो की संख्या 12,759 पहुंच गयी है जिनमें से 1,515 मरीज़ों को स्वस्थ किया जा चुका है साथ ही अभी तक कोरोना वायरस से मरने वालो की संख्या 420 हो चुकी है और 10,824 सक्रिय मामले अभी भी मौजूद हैं।
भारतीय आयुर्विज्ञान अनुसंधान परिषद ने आज की प्रेस कांफ्रेंस में बताया अभी तक 2,90,401 सैंपल की जांच की गयी है। 30,043 सैंपल की जांच 15 अप्रैल को की गयी थी। साथ ही उन्होंने ये भी बताया अभी तक 9 घंटे की शिफ्ट में सैंपल की जांच की जाती है जिसकी क्षमता 40 हज़ार सैंपल की जांच करने की है अगर हम सैंपल की जांच करने के लिए 9-9 घंटे की दो शिफ्ट कर दें तो हम एक दिन लगभग 78 हजार के क़रीब सैंपल की जांच कर सकते हैं।
राज्य वार कोरोना के नये मामले
आज दिन भर में 8 राज्यों से ही मामले सामने हैं जिनमें सबसे ज्यादा मध्य प्रदेश से आये हैं। मध्य प्रदेश से 133 मामले, गुजरात से 105 मामले, तेलंगाना से 51 मामले, उत्तर प्रदेश से 38 मामले, कर्नाटक से 36 मामले, आंध्र प्रदेश से 9 मामले, बिहार से 4 और महाराष्ट्र से 3 मामले सामने आये हैं।
राज्य वार कोरोना से मौत
आज दिन भर में कोरोना से 6 लोगो की मौत हुई है जिनमें से गुजरात में 3 लोगों की मौत, उत्तर प्रदेश में 2 लोगों की मौत और कर्नाटक में एक की मौत हुई है। इन तीन राज्यों के अलावा किसी और राज्य से मौत का कोई मामला नहीं आया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva